ফরিদা আখতার জানান, আবহাওয়া ও জলবায়ু সহনশীল ধানও ছিল আলাদা করে। যেমন, বন্যা সহনশীল ধান হল দিঘা, খরা সহনশীল ধান জবাফুল, লবণাক্ততা সহনশীল ধানের নাম নোনাশাইল, ঠাণ্ডা সইতে পারে এমন  ধান হল রাতা। পুরা মাঠে একরকম ধান চাষ করায় একসাথে পোকায় আক্রান্ত হয় সব ধান। এরকম অবস্থায় কীটনাশকও কোন কাজ করে না। কিন্তু মাঠে বিচিত্র রকমের ধান থাকলে একাধারে পোকায় আক্রমণ করতে পারে না। কারণ, সব ফসলের জন্য একরকম পোকা ক্ষতিকর না। একরকম ফসলের জন্য এক একরকম পোকা ক্ষতির কাজ করে। চাপাইনবাবগঞ্জের কৃষক রমজান আলী বলেছেন, চাইটা, শনি, শঙ্খবাটি, ধানের বীজ সে নিজে রাখে। অনেককে বীজ দিয়ে সাহায্য করে। ইচ্ছা করলে যে কেউ তার কাছ থেকে বীজ নিতে পারে।